Here is a page extracted from Wikipedia that may contain CSS, HTML, and a lot of unformatted text.

Title: Buesa
Content: Buesa ye un lugar d'o municipio de Broto, en a garra d'a Sierra Trallata que baixa enta o Xate per alto de Saruiset. Ye fincau en un soaso que, como si una balconera estás, en a falda d'a Punta Plana de Guliana (1892 m) y d'O Bun (1550 m) deixa anvistas a l'alto d'o Plan d'Ubiar.

O lugar de Buesa s'enfila en a boca d'a valle d'o Xate per as faldas d'a sierra Trallata, en a ripa este d'o río Ara. A carretera que endreza ta Buesa ranca a man de Broto, en travesar o puent per alto d'o Barranco d'o Furco en a dentrada d'ixa población, y puya t'alto per a versant de Pitralbas enta o lugar.

Buesa ye lo puesto a on que naixen es camins d'as severas rotas d'excursions per a siarra d'a Trallata. O camín enta Santa Elisabel, ent'a Virchen de Bun, y o que ye mes largo ent'o cubillar d'a Canya, a l'alto d'o barranco d'o Furco, en l'endreito dA Trallata.

De siempre ha estato un lugar ganadero, con a-saber-los pratos en a suya comarca a on que paixentan vacas sueltas.

 Toponimia 
En un texto de enta 1118, en latín, s'escribe Buasa:Et illa alia medietate de Buasa et de Empune et illos de Torla dividite eos totos germanos ad kapeças''.

 Molimentos 
 Ilesia de Santa Olaria de Mérida de Buesa, una ilesia d'o sieglo XVI adedicada a Santa Olaria de Mérida, que ye la ilesia parroquial d'o lugar.

 Fiastas 
 2 de chulio, romería enta l'ermita d'a Virchen de Bun.
 31 d'agosto, Fiesta Mayor''' fendo honor a Sant Raimón Nonato.

Referencias

Vinclos externos 
 
  Estatisticas de Buesa en o portal AragonEsAsí.com.
  Información sobre Buesa en o portal LosPirineos.info.

Lugars de Broto
Entidaz locals menors d'Aragón
Localidaz d'a diocesi de Chaca en Sobrarbe